Halloween: Resurrection

***Halloween: Resurrection*** er en amerikansk slasher-film fra 2002, regissert av Rick Rosenthal. Han hadde også regissert Halloween II fra 1981. Filmen var en oppfølger til Halloween H20: Twenty Years Later fa 1998, og var den åttende filmen i Halloween-filmserien.

Hovedrollene spilles av Busta Rhymes, Bianca Kajlich, Thomas Ian Nicholas, og Sean Patrick Thomas. Filmen følger seriemorderen Michael Myers som fortsetter å drepe mennesker i hjem-byen Haddonfield. Filmen fikk en oppfølger i Halloween Kills fra 2021.

## Handling
Etter drapene ved Hillcrest Academy (fra Halloween H20: Twenty Years Later) har en traumatisert Laurie Strode blitt innesperret ved et psykiatrisk sykehus, etter å ha drept en mann som hun hadde forvekslet med sin morderiske bror Michael Myers. I den forrige Halloween-filmen hadde ambulanse-personell oppdaget en bevisstløs Michael ved internatskolen, før han plutselig våknet igjen og angrep ambulanse-personalet. Michael byttet deretter klær med den nå bevisstløse ansatte, før han stakk av inn i skogen. Deretter kjørte Laurie av gårde i ambulansen, som hun trodde Michael Myers var i.

Den 31. oktober 2001, etter å ha vært gjemt i tre år, dukker Michael opp igjen for å forsøke å myrde Laurie igjen. Hun har igjen blitt institusjonalisert ved Grace Andersen Sanitarium. Etter å ha drept to sikkerhetsvakter, angriper Michael og jager etter Laurie. Men Lauries frykt for å drepe feil person tar overhånd. Men når hun forsøker å fjerne masken hans for å bekrefte identiteten hans, knivstikker og kaster Michael henne ned fra taket. I 2002, ett år etter dette, vinner college-studentene Sara Moyer, Bill Woodlake, Donna Chang, Jen Danzig, Jim Morgan og Rudy Grimes en konkurranse om å være med på et reality-show kalt Dangertainment, regissert av Freddie Harris og Nora Winston. Showet innebærer at studentene skal tilbringe en hel natt i Michael Myers forlatte barndomshjem.

Mens han setter opp kameraer over hele huset som forberedelse til showet, blir kameramannen Charlie imidlertid myrdet av Michael Myers - som har returnert til Haddonfield. På Halloween-kvelden går Sara, Bill, Donna, Jen, Jim og Rudy inn i huset og deler seg i tre grupper. Men Michael dukker plutselig opp, og dreper Bill. Han dreper etter hvert flere av dem, samtidig som en brann bryter løs i garasjen. Michael blir etterlatt for å dø i den brennende garasjen. Bare Freddie og Sara overlevde, og blir snart intervjuet på de lokale nyhetene. I mellomtiden antas Michael å være død, og kroppen hans blir fraktet til et likhus. Men samtidig som rettsmedisineren forbereder seg på å undersøke kroppen hans, våkner Michael plutselig.

## Skuespillere
* Jamie Lee Curtis som Laurie Strode
* Brad Loree som Michael Myers
* Busta Rhymes som Freddie Harris
* Bianca Kajlich som Sara Moyer
* Sean Patrick Thomas som Rudy Grimes
* Daisy McCrackin som Donna Chang
* Katee Sackhoff som Jennifer Danzig
* Luke Kirby som Jim Morgan
* Thomas Ian Nicholas som Bill Woodlake
* Ryan Merriman som Myles Deckard Barton
* Tyra Banks som Nora Winston
* Gus Lynch som Harold Trumble
* Lorena Gale som Wells, en sykepleier
* Marisa Rudiak som Phillips, en sykepleier
* Brent Chapman som Franklin Munroe
* Dan Joffre som Willie Haines
* Haig Sutherland som Aron
* Brad Sihvon som Charlie Albans
* Rick Rosenthal som Professor Mixter

## Eksterne lenker
*